burgasdotpro/wikipedia huggingface dataset:
Obytné domy na Štefánikovej, Podtatranského a Starej baštovej ulici

Obytné domy na Štefánikovej, Podtatranského a Starej baštovej ulici v Košiciach (v minulosti označované aj ako "Štátne obytné domy česko-slovenských štátnych zamestnancov") je komplex obytných budov na východnom okraji historického centra Košíc postavený v rokoch 1921 až 1924. 
Ide o monumentálny obytný domový blok so zložitým pôdorysom s troma uzavretými nádvoriami. Stojí na mieste niekdajšieho cintorína reformovanej cirkvi a rozsiahlej záhrady. V severozápadnej časti komplexu sa nachádza Katova bašta a replika domu Františka II. Rákociho známa ako Rodošto. Autor tohto architektonického diela je neznámy, no pravdepodobne išlo o skúseného architekta, ktorý tvoril v duchu rondokubizmu. V severnej časti je komplex obytných domov ukončený plochou neomietnutou stenou bez napojenia na ďalšiu zástavbu Štefánikovej ulice, čo vzbudzuje dojem, že pôvodné plány počítali s o čosi väčšou rozlohou. Výstavbu realizovala firma známeho košického staviteľa Huga Kabosa.
V roku 1981 bol obytný komplex vyhlásený za kultúrnu pamiatku a neskôr bol preklasifikovaný na národnú kultúrnu pamiatku. V jednom z bytov istý čas žil aj slovenský básnik, osvetový pracovník a publicista Anton Prídavok.
Za autora projektu označuje Ľubica Poklembová, architekta Bedřicha Bendelmayera.
John Flannagan

John Flannagan môže byť:
Richard Ewen Borcherds

Richard Ewen Borcherds (* 29. november 1959, Kapské Mesto, Južná Afrika) je britský matematik. 
Zaoberá sa predovšetkým teóriou grúp, Lieovými algebrami, automorfickými formami, teóriou čísel a matematickou fyzikou. V roku 1998 dostal Fieldsovu medailu.
Chrám svätého Alexandra Nevského (Nižný Novgorod)

Chrám (Katedrála) svätého Alexandra Nevského () v ruskom meste Nižný Novgorod je katedrálnym chrámom ruskej pravoslávnej cirkvi. Nachádza sa v centre mesta na ulici Strelka.
História.
Chrám bol postavený v rokoch 1867 až 1880. Posvätený bol v prítomnosti ruského cára Alexandra III. 20. júla 1881. Chrám bol zasvätený vojvodcovi z 13. storočia Alexandrovi Nevskému. Komunisti chrám v roku 1927 zatvorili a využívali na iné účely. V roku 1940 chrám postihol požiar a nasledovalo veľa rekonštrukcií. V júni 1992 sa chrám vrátil späť do rúk ruskej pravoslávnej cirkvi. 12. septembra 2009 získal status katedrálneho chrámu.
Architektúra.
Pri stavbe chrámu boli využité prvky viacerých architektonických štýlov (klasicizmus, starý rusko-byzantský sloh…). Chrám má tradične päť veží, z ktorých najvyššia prostredná symbolizuje Krista Spasiteľa a štyri menšie štyroch evanjelistov. Najvyššia kupola chrámu dosahuje výšku 87 metrov. Ikony napísal známy moskovský ikonopisec F.A. Sokolov a niektoré pochádzajú z Makarjevského kláštora.
Šigefumi Mori

Šigefumi Mori (; * 23. február 1951, Nagoja, Japonsko) je japonský matematik. Je známy predovšetkým vďaka práci v algebraickej geometrii, konkrétne vďaka klasifikácii algebraických variet. Je nositeľom Fieldsovej medaily za rok 1990.
Stanislav Konstantinovič Smirnov

Stanislav Konstantinovič Smirnov (; * 3. september 1970, Petrohrad, Rusko, vtedy Leningrad, Ruská SSR, ZSSR) je ruský matematik. Pracuje predovšetkým v komplexnej analýze, dynamických systémoch a teórii pravdepodobnosti. Dôležité výsledky dosiahol najmä v teórii perkolácií a v teórii Isingových modelov. V roku 2010 dostal Fieldsovu medailu.
Elon Lindenstrauss

Elon Lindenstrauss (* 1. august 1970, Jeruzalem, Izrael) je izraelský matematik. Zaoberá sa predovšetkým ergodickou teóriou, dynamickými systémami a ich aplikáciami v teórii čísel. Je nositeľom Fieldsovej medaily za rok 2010.
Kvalifikácia na Majstrovstvá Európy vo futbale 2012 – Skupina B

Článok Kvalifikácia na Majstrovstvá Európy vo futbale 2012 – Skupina B zahrňuje zoznam zápasov a ich výsledkov odohraných v skupine B v rámci kvalifikačných zápasov na ME 2012.
Tabuľky.
Najlepší strelci.
5 gólov
3 góly
2 góly
1 gól
Chrám svätého Alexandra Nevského

Chrám svätého Alexandra Nevského môže byť:
Fontanella

Fontanella môže byť
Mura

Mura môže byť
Chrám Presvätej Bohorodičky (Nižný Novgorod)

Chrám Presvätej Bohorodičky () v ruskom meste Nižný Novgorod je pravoslávnym chrámom a architektonickou pamiatkou federálneho významu.
História.
Postavený bol v rokoch 1696 až 1719 vďaka podpore bohatej kupeckej rodiny Stroganovcov. Vybudovaný bol v tzv. stroganovskom architektonickom štýle, ktorý bol typický pre ruskú architektúru na konci 17. storočia a začiatok 18. storočia. Vychádza z tradičného staroruského štýlu, ale ovplyvnený je aj barokom. V roku 1913 sa uskutočnila veľká rekonštrukcia chrámu. V rokoch komunistickej diktatúry bol chrám zatvorený a do rúk cirkvi sa vrátil v roku 1993.
Súčasnosť.
Chrám bol druhýkrát vysvätený 3. júna 1993. V júli 2004 odovzdal Vladimir Putin chrámu ikonu Vzkriesenia Krista Spasiteľa.
V chráme sa nachádza aj vzácna ikona Nikolaja Divotvorcu a sú tu aj ikony a ostatky svätcov a významných osobností pravoslávnej cirkvi v Rusku (Serafím Sarovsky, Filaret Moskovský)
Certosa di Pavia

Certosa di Pavia môže byť
Tandemový zoskok

Tandemový zoskok je parašutistická disciplína, pri ktorej je študent (resp. pasažier) pripútaný k inštruktorovi – skúsenému parašutistovi (slangovo „tandem pilot“, alebo „tandem master“) pomocou špeciálneho tandemového postroja. Súčasťou tandemového zoskoku je voľný pád v trvaní niekoľkých desiatok sekúnd a nasledovný let na otvorenom padáku cca 5 minút. Vzhľadom nato, že pre vykonávanie tejto adrenalínovej aktivity nepotrebuje pasažier žiadny špeciálny tréning, ani lekársku prehliadku (podstupuje len cca 15 minútové školenie tesne pred zoskokom), ide o veľmi obľúbenú komerčnú voľnočasovú aktivitu, ktorá si aj na Slovensku získava čoraz viac priaznivcov. Na Slovensku musí tandem pilot spĺňať niekoľko podmienok podľa predpisu V-PARA 1 (jednou z nich je napr. absolvovanie minimálne 1 000 zoskokov a absolvovanie špeciálneho kurzu pre tandem pilotov) a ďalšie podmienky, ktoré stanovujú výrobcovia jednotlivých tandemových padákových kompletov.
Parametre zoskoku.
Zoskok sa vykonáva z výšky 2 500 nad úrovňou terénu a dosahuje sa pri ňom priemerná rýchlosť približne /h, a to do 10 sekúnd po výskoku.
Lokality.
Na Slovensku sa robia tandemové zoskoky na 7 miestach:
Hotel a kaviareň Slávia (Košice)

Hotel a kaviareň Slávia (v minulosti "Hotel a kaviareň Savoy, Hotel a kaviareň Royal", ) je secesná budova v Košiciach, ktorá stojí na Hlavnej ulici 63 vedľa Levočského domu a oproti budove Štátneho divadla. 
História.
Pred tým, než bola v roku 1900 postavená súčasná budova, tu stál jednoposchodový meštiansky dom. Keďže bol blízko Kráľovského domu a susedil s Levočským domom, kde bývali mestskí kapitáni, prenajímali aj tento dom na začiatku 17. storočia od jeho majiteľa Eliáša Getziho pre armádu. Neskôr budova vystriedala niekoľko majiteľov a na prelome 18. a 19. storočia bol v jej prízemí zriadený hostinec. V druhej polovici 19. storočia sa novým majiteľom stal Jozef Schiffbeck, ktorý tu zriadil luxusný hotel.
V rodinnom podniku krátko pokračoval aj jeho syn Matej, ktorý však neskôr začal budovu prenajímať a podnik začal upadať. To využil košický pivovarník Konštantín Bauernebl, ktorý prevádzkoval pivovar "Bauernebl a syn". Hotel odkúpil a na jar roku 1900 dal budovu zbúrať.
Na jeho mieste za krátky čas vyrástla moderná secesná budova s luxusnou kaviarňou na prízemí a dvoma poschodiami bytov nad ňou. Priečelie budovy sa vyznačuje množstvom ornamentov i malieb - najmä výjavy z oblasti pivovarníctva. Mnohí odborníci považujú túto budovu za najkrajší secesný objekt v meste.
V roku 1982 bola budova vyhlásená za kultúrnu pamiatku a neskôr bola preklasifikovaná na národnú kultúrnu pamiatku. Začiatkom 90. rokov prešla budova rozsiahlou rekonštrukciou, pričom luxusná kaviareň na prízemí i hotelové izby ostali zachované. Budova sa v očiach širokej verejnosti stala známou aj vďaka hudobnej relácii Petra Stašáka s názvom "Kaviareň Slávia" vysielanej Slovenskou televíziou. Celá relácia sa natáčala práve v interiéroch tejto budovy. Ide o jediný vývozný artikel košického štúdia televízie.
Súčasnosť.
V roku 2015 prešla Slávia rekonštrukciou, poskytuje luxusné reštauračné a kaviareňské služby a na prvom poschodí je k dispozícii 19 izieb vysokého štandardu v secesnom štýle. Slávia sa umiestnila na 1. mieste v kategórii najlepšia kaviareň a reštaurácia v Košickom kraji, podľa hodnotenia Trend Top 2017 a 7. miesto si vyslúžila v rebríčku prémiových reštaurácií Gurmán Award 2017 podľa hodnotenia Gurmán na Slovensku.
Kaviareň Slávia

Kaviareň Slávia môže byť:
Wendelin Werner

Wendelin Werner (* 23. september 1968, Kolín nad Rýnom, Nemecko) je nemecko-francúzsky matematik pracujúci predovšetkým v oblastiach teórie pravdepodobnosti a matematickej fyziky. Je nositeľom viacerých vedeckých ocenení, vrátane Fieldsovej medaily za rok 2006.
Andrášiho palác (Košice)

Andrášiho palác (staršie "Andrássyho palác, Andrássyho dvor", ) je neobaroková budova v Košiciach stojaca na rohu Hlavnej a Bielej ulice. 
Dejiny.
Andrášiho palác stojí na mieste, kde v stredoveku stávali tri menšie meštianske domy. V 18. storočí ich barokovo prestavali a bývali v nich od severu k juhu rodiny Jabroczkých, Klotzkových a Pálfalvyovcov. Začiatkom 19. storočia sa najsevernejší dom stal majetkom Štefana Andrášiho. V roku 1823 sa v tomto dome narodil gróf Július Andráši, neskorší premiér uhorskej vlády. Najjužnejší z domov tvoril klenbu nad vchodom do Bielej ulice. 
V roku 1898 všetky tri domy zbúrali a začala sa výstavba nového Andrášiho paláca, ktorý naprojektoval budapeštiansky architekt Viktor Cziegler v neobarokovom slohu. Výstavbu realizovali firmy bratov Jakabovcov a Michala Répászkeho.
V prízemí paláca bola luxusná kaviareň s biliardovými stolmi. V roku 1906 sa prišlo s nápadom zriadiť tu hotel, ktorých bol v meste nedostatok, no bol zamietnutý. Kaviareň tu ostala až do konca druhej svetovej vojny. Ešte počas nej na prízemí sídlila nyilašovská strana Šípových krížov. Po vojne na prízemí zriadili "Obchodný dom Hornád", ktorému obyvatelia hovorievali aj "Pionier". V roku 1968 bol presťahovaný do novej budovy Obchodného domu Prior. Potom sem nasťahovali "Dom potravín", ktorý tu zotrval až do polovice 90. rokov, keď ho nahradila chýrna košická cukráreň "Aida".
V roku 1982 bola budova vyhlásená za kultúrnu pamiatku a neskôr bola preklasifikovaná na národnú kultúrnu pamiatku.
Provincia (Kuba)

Kuba je administratívne rozdelená na 14 provincii a jednu "municipio especial" - "Isla de la Juvenad".
Historické členenie.
Do r. 1976 bola Kuba rozdelená na 6 veľkých provincii:
Osemposchoďák (Košice)

Osempochoďák (pôvodne "Assicurazioni Generali Trieste", ) je funkcionalistická budova v Košiciach stojaca na rohu Hlavnej a Pribinovej ulice. 
Dejiny.
Budova stoji na mieste bývalého "Starkovho domu", ktorý tu stál do roku 1937. V jeho prízemných častiach bývali obchody a "Waldov bankový dom". V roku 1937 vypracoval slovenský architekt Alexander Skutecký projekt deväť-podlažnej výškovej budovy, ktorá mala slúžiť terstskej poisťovni "Assicurazioni Generali". Budovu staval košický staviteľ českého pôvodu Alois Novák, no dokončili ju až za maďarskej okupácie v roku 1939. Kamenárske práce vyhotovil košický majster talianskeho pôvodu Angelo di Valentin. Po druhej svetovej vojne budovu prebrala štátna poisťovňa "Slovan". Na prízemí okrem nej bola ešte cukráreň a vo výškovej časti byty. Poisťovňa v tejto budove sídli dodnes - v súčasnosti je to Allianz – Slovenská poisťovňa.
V roku 1982 bola budova vyhlásená za kultúrnu pamiatku a neskôr bola preklasifikovaná na národnú kultúrnu pamiatku.
Budova.
Členitý dojem tejto budovy graduje zo šiestich podlaží základnej hmoty až na deväť vo výškovej časti. Dvojpodlažný parter je obložený leštenými travertínovými platňami a do ulice sa otvára veľkými okennými otvormi a v kombinácii s dlhými lodžiami nižšieho krídla ozvláštňuje inak puristicky striedmu fasádu. Na rohovej veži sa nachádzajú jednoduché štvordielne okná. Budovu kryje tenká strešná doska podopieraná sériou malých konzol. Architektúra budovy je čisto funkcionalistická, bez akýchkoľvek historizujúcich prvkov.
Kvalifikácia na Majstrovstvá Európy vo futbale 2012 – Skupina D

Článok Kvalifikácia na Majstrovstvá Európy vo futbale 2012 - Skupina D zahrňuje zoznam zápasov a ich výsledkov odohraných v skupine D v rámci kvalifikačných zápasov na ME 2012.
Najlepší strelci.
5 góly
4 góly
3 góly
2 góly
1 gól
1 vlastný góly
Kvalifikácia na Majstrovstvá Európy vo futbale 2012 – Skupina E

Článok Kvalifikácia na Majstrovstvá Európy vo futbale 2012 - Skupina E zahrňuje zoznam zápasov a ich výsledkov odohraných v skupine E v rámci kvalifikačných zápasov na ME 2012.
Tabuľka.
10.kolo.
Poznámka: dosiahlo svoju najvyššiu výhru v histórii.
Najlepší strelci.
12 gólov
7 gólov
6 gólov
5 gólov
4 góly
3 góly
2 góly
1 gól
1 vlastný gól
Bývalý Hotel Palace (Košice)

Bývalý Hotel Palace () je funkcionalistická budova v Košiciach stojaca na Štefánikovej ulici. 
Dejiny.
Budova bola naprojektovaná a vystavaná architektom Ondrejom Resatkóm v rokoch 1936 a 1937. Prvým majiteľom budovy bol autorov zať, hoteliér Robert Schmiedl.
Po druhej svetovej vojne bol hotel znárodnený, no slúžil návštevníkom Košíc až do 70. rokov. Vtedy tu boli nasťahované kancelárie národného podniku Prefa. Kancelárie sú v budove dodnes, v rokoch 2006 až 2008 prešla rekonštrukciou a jej zadné trakty boli rozšírené o obytné priestory.
V roku 1982 bola budova vyhlásená za kultúrnu pamiatku a neskôr bola preklasifikovaná na národnú kultúrnu pamiatku.
Budova.
Architekt Ondrej Resatkó túto budovu navrhol ako päťpodlažnú, s výraznými funkcionalistickými znakmi, z ktorých najbadateľnejšou je čiastočne vysunutá hmota nad vchodom a na nej okenné otvory radené do troch vertikálnych pásov. Hotel mal komfortné vybavenie, bol dokonca prvým hotelom v meste, ktorý mal výťah. V každej z izieb bol zavedený telefón. Mimo hotelovej časti bola v priestoroch terajšieho polyfunkčného centra jedáleň s uznávanou kuchyňou, piváreň a v letnom období záhradná reštaurácia.
Zach Blair

Zach Blair (* 26. december 1974, Sherman, Texas) je gitarista a jeden zo skladateľov americkej melodic hardcorovej skupiny Rise Against. 
Pred príchodom do Rise Against na začiatku roku 2007, bol členom hardcore punkovej skupiny Only Crime spolu so svojim bratom Doni Blairom, ktorý v súčasnosti hrá v skupine Toadies. Zach Blair bol zakladajúcim členom skupiny Hagfish. Bol takisto druhým turné gitaristom skupiny The Loved Ones a bol druhým gitaristom inštrumentálnej skupiny The Mag Seven na ich albume "The Future Is Ours, If You Can Count". 
Zach Blair je vegetarián, obhajca práv zvierat a aktívne podporuje organizáciu PETA s ostatnými členmi Rise Against, ktorí vydali svoj piaty štúdiový album "Appeal to Reason" 7. októbra 2008. Bol to prvý štúdiový album Rise Against spolu so Zachom Blairom.
V súčasnosti žije v Austine v Texase. Dodržuje Straight Edge životný štýl, rovnako ako jeho spoluhráči Tim McIlrath a Joe Principe.
Sólová gitara

Sólová gitara (anglicky "lead guitar") je gitarový part, ktorý hrá melódiu, sóla a alebo iba zvýrazňuje rytmickú sekciu. Gitarista, hrajúci tento part, sa nazýva sólový gitarista.
Sólovú gitaru využívajú hlavne žánre typu rock, heavy metal, blues, jazz alebo pop. Sólová gitara často spolupracuje s rytmickou gitarou (hrajúcou akordy a riffy), ku ktorej pridáva svoje linky.
Sóloví gitaristi využívajú stupnice, módy, arpeggio, licky a riffy pre vytváranie svojich liniek. Cieľom je vložiť melódiu na rytmické pozadie (tvorené väčšinou bicími, basou a rytmickou gitarou či inými nástrojmi). Preto by mala mať silnejší zvuk, väčší dozvuk a celkovo by mala byť viac prenikavá. Sólové gitary využívajú často veľmi skreslený zvuk. Niekedy sa o sólovej gitare tvrdí, že „spieva“.
Kvalifikácia na Majstrovstvá Európy vo futbale 2012 – Skupina F

Článok Kvalifikácia na Majstrovstvá Európy vo futbale 2012 - Skupina F zahrňuje zoznam zápasov a ich výsledkov odohraných v skupine F v rámci kvalifikačných zápasov na ME 2012.
Zápasy.
Najlepší strelci.
4 góly
3 góly
2 góly
1 gól
1 vlastný gól
Kvalifikácia na Majstrovstvá Európy vo futbale 2012 – Skupina G

Článok Kvalifikácia na Majstrovstvá Európy vo futbale 2012 - Skupina G zahrňuje zoznam zápasov a ich výsledkov odohraných v skupine G v rámci kvalifikačných zápasov na ME 2012.
Tabuľka.
Najlepší strelci.
4 góly
3 góly
2 góly
1 gól
Joe Principe

Joe Principe (* 14. november 1974, Chicago, Illinois, USA) je basgitarista, spoluzakladateľ a spoluskladateľ melodic hardcorovej skupiny Rise Against. Je známy svojimi komplikovanými basovými vzormi v piesňach Rise Against. Využíva hlavne Fender basy, Mesa zosilňovače a skrine a výhradne používa pick-play.
Je prísny vegetarián, obhajca práv zvierat a so skupinou aktívne podporuje organizáciu PETA.
Kvalifikácia na Majstrovstvá Európy vo futbale 2012 – Skupina H

Článok Kvalifikácia na Majstrovstvá Európy vo futbale 2012 - Skupina H zahrňuje zoznam zápasov a ich výsledkov odohraných v skupine H v rámci kvalifikačných zápasov na ME 2012.
Najlepší strelci.
5 góly
4 góly
3 góly
2 góly
1 gól
1 vlastný góly
Renault Wind

Renault Wind je roadster, ktorý vyrába francúzska automobilka Renault v slovinskom Novom meste od roku 2010. Pôvodne to bolo konceptové auto uvedené v roku 2004 na Geneva Motor Show ako 2+1 roadster. Renault rozhodol o uvedení do výroby 2. februára 2010. Na Geneva Motor Show bolo uvedené 2. marca 2010. Produkčná verzia je dvojmiestna, na rozdiel od 2+1 miestnej konceptovej verzie.
Motor je benzínový radový štvorvalec s objemom 1,2 l (101 PS) alebo 1,6 l (133 PS).
Bagdad (guvernorát)

Bagdad () je iracký guvernorát. Jeho hlavným mestom je hlavné mesto Iraku Bagdad. S rozlohou je najmenší a s 7 935 699 obyvateľmi (výpočet z roku 2010) najľudnatejší z osemnástich irackých guvernorátov.
Renault Alliance

Renault Alliance je automobil nižšej strednej triedy, ktorý sa vyrábal v rokoch 19831987. Vyrábala ho firma American Motors Corporation (AMC) v Severnej Amerike. Celkovo bolo vyrobených 623 573 kusov.
Trojdverová a päťdverová hatchback verzia, Renault Encore, bola pridaná v roku 1984.
Z partnerstva s AMC od roku 1979 vzišli dva modely. Alliance a Encore boli založené na modeli Renault 9 a 11, mierne upravené pre severoamerického výrobcu. Exteriér mal na starosti Robert Opron a interiér Richard Teague.
The Unraveling

The Unraveling je debutový album americkej melodic hardcorovej skupiny Rise Against. Bol vydaný dňa 24. apríla 2001 a vyrobený producentom Massom Giorginim. V roku 2005 vydavateľstvo Fat Wreck Chords vydalo reedíciu albumu, ktorá obsahovala remixy prerobené Billom Stevensonom a Jasonom Livermorom a dve bonusové skladby. Je to tiež jediný album Rise Against, kde frontman Tim McIlrath len spieva a nehrá na gitaru. Dve skladby „The Art of Losing“ a „My Life Inside Your Heart“ boli použité v nevydanej hre od Dreamcast "Propeller Arena".
Zoznam skladieb.
Hudba bola vytvorená skupinou Rise Against; všetky texty napísal Tim McIlrath.
O skladbách.
Everchanging.
Spevák Tim McIlrath vyhlásil, že pieseň je o obeti. Ukazuje muža, ktorý je vo vzťahu, v ktorom prichádza k bolestivému poznaniu.
Transistor Revolt Demo.
Transistor Revolt je demo EP, ktoré vydala v roku 2000 americká melodic hardcorová skupina Rise Against, vtedy krátkodobo známa pod názvom Transistor Revolt. Všetky skladby boli vydané na albume "The Unraveling". EP "Transistor Revolt" je jediné vydanie, na ktorom sa podieľal bubeník Toni Tintari.
Renault Sport Spider

Renault Sport Spider je roadster, ktorý vyrábala francúzska automobilka Renault Sport, sesterská spoločnosť firmy Renault, v rokoch 1995-1997.
Vyrábal sa s dvojlitrovým 16V motorom s výkonom 110 kW alebo 150 PS.
Kvalifikácia na Majstrovstvá Európy vo futbale 2012 – Skupina I

Článok Kvalifikácia na Majstrovstvá Európy vo futbale 2012 - Skupina I zahrňuje zoznam zápasov a ich výsledkov odohraných v skupine I v rámci kvalifikačných zápasov na ME 2012.
Tabuľka.
Najlepší strelci.
4 góly
4 góly
3 góly
2 góly
1 gól
1 vlastný gól
Juan Almeida Bosque

Juan Almeida Bosque (* 17. február 1927 – † 11. september 2009) bol kubánsky politik a revolucionár, jeden z popredných povstaleckých veliteľov počas Kubánskej revolúcie.
Narodil sa v Havane, v chudobnej afrokubánskej rodine a spočiatku sa živil ako murár. Podarilo sa mu však dostať na štúdium práva na Havanskej univerzite, kde sa spriatelil s Fidelom Castrom a pridal sa k jeho skupine revolucionárov. Zúčastnil sa útoku na kasárne Moncada v júli 1953, za čo bol väznení do mája 1955. Potom odišiel do Mexika, odkiaľ sa v Castrovom povstaleckom expedičnom zbore vrátil na lodi "Granma" v decembri 1956 na Kubu, kde revolucionári v horách Sierra Maestra odštartovali partizánsku vojnu. Almeida je pôvodcom jedného z populárnych hesiel Kubánskej revolúcie, keď počas boja zakričal: „"Tu sa nikto nevzdáva!"“. Bol označovaný za vynikajúceho strelca a v r. 1958 ho Fidel Castro určil veliteľom veľkej povstaleckej kolóny, ktorá mala viesť útok na Santiago de Cuba.
Po víťazstve revolúcie sa stal generálom kubánskej armády, bol členom "Ústredného výboru" a" politbyra" Komunistickej strany Kuby a zastával viacero významných vládnych funkcii, vrátane postu viceprezidenta "Štátnej rady" (hlavný vládnuci orgán Kuby), čo z neho robilo 3. najvyššieho predstaviteľa krajiny. Almeida tiež viedol" Národnú asociáciu veteránov revolúcie" a bol známy aj ako spisovateľ a hudobný textár. V r. 1998 mu bol F. Castro udelil titul "Hrdina Kubánskej republiky". Zomrel vo veku 82 rokov na srdcový infarkt.
Westminster (štvrť City of Westminster)

Westminster je mestská štvrť patriaca k Londýnskému mestskému obvodu City of Westminster. Nachádza sa v nej Westminsterský palác kde zasadá parlament. Westminster je situovaný na juhozápad od City a juhozápadne od Charing Cross.
Dejiny.
Meno Westminster pôvodne označovalo územie v okolí Westminsterského opátstva a jeho západného chrámu ("West Minster"), po ktorom bolo toto územie pomenované. Je sídlom anglickej vlády po viac ako 900 rokov. Toto meno je tiež používané pre mestský obvod Westminster, zahrňujúci od roku 1965 tiež štvrte "Marylebone" a "Paddington".
Historickým jadrom Westminsteru je pôvodný "Thorney Island" na ktorom bolo postavené Westminsterské opátstvo. Toto opátstvo sa stalo tradičným miestom korunovácie anglických panovníkov. Susedný Westminsterský palác sa stal hlavným sídlom anglických panovníkov po ovládnutí Anglicka Normanmi v roku 1066 a neskôr bol sídlom novo ustaveného parlamentu a súdneho dvora Anglicka. Napriek tomu že mali panovníci silné zázemie v Toweri, v skutočnosti v ňom nebývali. Londýn sa tak rozvíjal v dvoch centrách – ekonomické centrum v City a politické a kultúrne stredisko vo Westminsteri. Toto rozdelenie je zrejmé dodnes. 
Kráľovský dvor neskôr presídlil do iných palácov v meste a súdny dvor sa presťahoval do Kráľovského súdneho dvora, bližšie ku hraniciam City. Táto oblasť je centrom vlády aj v súčasnosti. Parlament zasadá vo Westminsterskom paláci a väčšina vládnych ministerstiev má sídlo vo Westminsteri, blízko Whitehallu. Pojem "Westminster" sa tiež často používa ako skratka pre Parlament a politickú reprezentáciu Spojeného kráľovstva všeobecne. Pre štátnu správu sa v tejto súvislosti občas používa pojem "Whitehall" – označenie miesta kde sídli. 
Pojem "Westminster" je tiež používaný v spojení "Westmisterský systém" ako označenie parlamentného systému vlády, ktorý vznikol v Spojenom kráľovstve.
Blízko Westminsterského paláca sa nachádza Westminsterská škola, jedna z najväčších anglických verejných škôl. Tri zo štyroch fakúlt Westminsterskej univerzity sa nachádzajú na území mestského obvodu Westminster, ale žiadna na území pôvodnej mestskej štvrti Westminster.
Táto oblasť je typická veľkou hustotou obyvateľstva s vysokým percentom robotníckej populácie bývajúcej v domoch vybudovaných s podporou rady mestského obvodu a bytového družstva za Westminsterským opátstvom a mimo Millbank.
Renault Latitude

Renault Latitude je osobný automobil na rozhraní strednej a vyššej strednej triedy, ktorý vyrába francúzska automobilka Renault, uvedený v júni 2010. Debutoval na moskovskom autosalóne koncom augusta 2010. Na niektorých trhoch, napríklad v Mexiku, sa označuje ako Renault Safrane. Jeho výroba prebieha v meste Pusan v Kórejskej republike.
Je to sedan, založený na platforme Renault/Nissan D a vyvinutý ako tretia generácia (L43) Renault Samsung SM5.
K dispozícii je v Ázii, Afrike, Rusku, Turecku, Perzskom zálive, Austrálii a Mexiku od jesene 2010.
Európska verzia bola uvedená na parížskom autosalóne 2010, predaj sa začal začiatkom roka 2011.
Charing Cross (rozlišovacia stránka)

Charing Cross môže byť:
Obdobie Kofun

Obdobie Kofun (iné názvy: obdobie kofun, kofunské obdobie, éra Kofun, kofunská kultúra, kultúra Kofun, kofun, Kofun; ) je historické obdobie Japonska, ktoré trvalo v širšom zmysle od 250 do 710 po Kr., v užšom zmysle od len do polovice 6. storočia. Zvykne sa zaraďovať do väčšieho celku nazývaného obdobie Jamato. Tento článok je o období Kofun v užšom zmysle.
Názov obdobia pochádza z pomenovania megalitických hrobiek či mohýl, ktoré boli v tomto období stavané. Nazývajú sa kofuny a ich typický tvar bol tvar kľúčovej dierky. Duté terakotové sošky nájdené v týchto hrobkách sa nazývajú haniwa (: 埴輪) a predstavujú cenný materiál pre štúdium vtedajšej kultúry.
V tomto období pravdepodobne Japonci vytvorili jednotný štát. V západnej časti Japonska došlo k vzostupu dynastie Jamato – už na začiatku štvrtého storočia ovládala väčšiu časť ostrova Honšú. Z Číny bolo prevzaté písmo, ale jeho používanie bolo obmedzené len na obchodné styky s Kóreou a Čínou. O živote v Japonsku v tomto období sa možno dočítať len v čínskych prameňoch.
V tomto období sa v Japonsku usadzuje množstvo čínskych a kórejských prisťahovalcov, ktorí do Japonska prinášajú svoju kultúru a technologické znalosti. Naturalizovaní prisťahovalci sa nazývali Toraidžin (v preklade tí s predkami inde).
Divadlo Kameri

Divadlo Kameri () je jedno z najvýznamnejších a najslávnejších izraelských divadiel. Nachádza sa v Tel Avive a bolo založené v roku 1945. 
Divadlo sa identifikovalo so svedomím a náladou národa a jeho hry po celé roky ukazujú myšlienky, nádeje, strach, starosti a konflikty odlišných vrstiev, ktoré tvoria mozaiku izraelskej spoločnosti. Divadlo je jedno z dvoch divadelných scén nachádzajúcich sa v Tel Aviv Performing Arts Center.
Divadlo má počas roka sedem až deväť nových inscenácií, pričom ročne ho navštívi viac než milión divákov. Za dobu svojej existencie divadlo predstavilo viac ako 500 inscenácií a zaujalo viac ako 20 miliónov divákov v Izraeli aj v zahraničí.
Abd al-Bahá’

‘Abdu’l-Bahá (), (* 23. máj 1844† 28. november 1921) bol najstarší syn Bahá’u’lláha a po jeho skone hlava bahájskych veriacich; zaslúžil sa o rozšírenie bahaizmu do Európy a Ameriky.
Levice

Levice môže byť
Dom služieb Baťa

Dom služieb Baťa môže byť:
Stará radnica (Košice)

Stará radnica v Košiciach je barokovo-klasicistická budova, ktorá stojí na Hlavnej ulici 59 neďaleko budovy Štátneho divadla. 
História.
Na mieste, kde dnes stojí bývalá radničná budova, stávali na konci 13. storočia dva bohaté meštianske domy. Jeden z nich vlastnil v 15. storočí významný košický rodák, kancelár kráľovstva a arcibiskup - prímas Uhorska, Juraj Satmáry. 
Neskôr boli domy spojené a od začiatku 17. storočia v nich sídlila mestská radnica. Súčasná budova palácového typu bola postavená v rokoch 1779 až 1780 v barokovo-klasicistickom štýle. Autorom projektu bol Ján Langer. Fasáda budovy je bohato členená, dotvorená balustrádou a sochami s antickými výjavmi, ktoré sú dielom sochára Antona Krausa. V tympanóne je umiestnený erb mesta. Interiér budovy je zdobený viacerými maľbami, ktorých autorom je maliar Erasmus Schrött, ktorý vymaľoval aj interiér neďaleko stojaceho Kostola Najsvätejšej Trojice.
Na prelome rokov 1805 a 1806 v tejto budove strávil ubytovaný päť dní ruský vojvodca Michail Kutuzov, ktorý sa porazený vracal z jednej z napoleonskych bitiek. Túto udalosť zaznamenáva aj pamätná tabuľa osadená neďaleko vchodovej brány.
Počas rušného roku 1919 sa stala radničná budova centrom vojenských prehliadok. Počas trvania Slovenskej republiky rád bola nakrátko sídlom najvyššieho orgánu Revolučnej vládnej rady.
Radnica mesta Košice túto budovu využívala až do roku 1928, keď bola presťahovaná do novej radničnej budovy na Hviezdoslavovej ulici. Odvtedy až do roku 1995 budova slúžila mestskej knižnici a dnes ju mesto využíva na reprezentačné účely. V prízemí budovy sa nachádza aj pobočka mestského informačného centra (MiC).
Kino Slovan.
V zadnom trakte budovy bolo v roku 1927 pristavané kino Slovan (dnes Capitol). Autorom projektu prístavby bol známy košický architekt Ľudovít Oelschläger. Napriek stiesnenej priestorovej situácii sa Oelschläger zhostil zadania komplexne a využil pritom aj celý diapazón svojich obľúbených architektonických článkov. Vstup do priestoru kina zvýrazňuje šestica kónicky sa dohora rozširujúcich stĺpov s lucernami namiesto hlavíc, na prvom podlaží sú to prevýšené arkádové okná a priečelie uzatvára vysoká atika s oblúčkovým ornamentom. Na koncentrovanej prehliadke motívov charakteristických pre Oelschlägera možno miestami sledovať podobnosť s dielom slovinského architekta Jože Plečnika.
V rokoch 1997 až 1999 prešla budova kina komplexnou rekonštrukciou. V súčasnosti sa jej priestory využívajú ako premiérové kino, kino pre filmové festivaly, ale takisto aj ako divadelná sála pre malé javiskové formy a divadelné festivaly, či ako priestor pre konferencie a semináre, módne prehliadky, plesy menšieho charakteru a podobne.
Cédric Villani

Cédric Villani (* 5. október 1973, Brive-la-Gaillarde, Corrèze, Francúzsko) je francúzsky matematik, ktorý sa zaoberá predovšetkým parciálnymi diferenciálnymi rovnicami a matematickou fyzikou. Pracuje najmä v teórii parciálnych diferenciálnych rovníc s využitím v štatistickej mechanike. V roku 2010 dostal Fieldsovu medailu.
Laurent Lafforgue

Laurent Lafforgue (* 6. november 1966, Antony, Francúzsko) je francúzsky matematik. 
Je známy predovšetkým prácou na tzv. Langlandsovom programe, ktorý inicioval Robert Langlands a prácou v teórii čísel a teórii grúp. V roku 2002 dostal Fieldsovu medailu.
Midžur

Midžur (; ) je vrchol s výškou na hraniciach Srbska a Bulharska. Leží v Bulharsku ale vrchol je od hraníc vzdialený niekoľko metrov. Je tak najvyšším vrchom Západnej Starej planiny a v Srbsku (mimo Kosova). Celkovo je 12. najvyšším vrchom v Starej planine. 
Od 90. rokov 20. storočia sa vrch stal obľúbenou turistickou atrakciou v oboch krajinách. Predtým bol vrch súčasťou štátnej hranice a vstup do tohto územia bol zakázaný, preto je v jeho okolí dobre zachovaná príroda. Prístup z bulharskej strany je z obcí Čuprene a Gorni Lom v oblasti Vidin.
Revolutions per Minute

Revolutions per Minute je druhý štúdiový album americkej melodic hardcorovej skupiny Rise Against. Obsahuje single „Heaven Knows“, „Like the Angel“ a „Black Masks and Gasoline“ rovnako ako coververzia singla od skupiny Journey s názvom „Any Way You Want It“. 
Album mal obmedzené vydanie na vinyle (217 z nich bolo na červený vinyl), ktoré je teraz v tlači. Album bol posledným vydaním pod vydavateľstvom Fat Wreck Chords predtým ako prešli k vydavateľstvu Geffen Records, kde vydali album "Siren Song of the Counter Culture" v roku 2004.
Skladba „Black Masks and Gasoline“ bola použitá na dvojdiskovom albume "".
Rebríček pozícií.
Album - Billboard (Severná Amerika)
Renault Samsung SM5

Renault Samsung SM5 je automobil strednej triedy, ktorý vyrába kórejská automobilka Renault Samsung Motors.
Prvá generácia (A32) (1998—2005).
Prvá generácia bola založená na modeloch Nissan Cefiro a Nissan Maxima z roku 1995.
Druhá generácia (A34R).
Druhá generácia nahradila predchádzajúci model v roku 2005. Je založená na svojom súrodencovi, SM7. Od roku 2008 sa predáva v krajinách Perzského zálivu a v Mexiku ako Renault Safrane.
Tretia generácia (L43).
Bola uvedená 18. januára 2009 a začala sa predávať popri predchádzajúcej verzii. Založená je na modeli Renault Laguna, vyvinutá v Soule a vyrába sa v Busane v Kórejskej republike. V Kórei sa v roku 2009 predalo 60 960 kusov.
V súčasnosti je k dispozícii so štvor- a šesťvalcovými motormi. Dieselová verzia bude dostupná neskôr. Používa prevodovku Nissan Xtronic CVT. Podobný model je Renault Latitude.
Zem Františka Jozefa

Zem Františka Jozefa () je súostrovie, ktoré sa nachádza na ďalekom severe Ruska. Leží v Severnom ľadovom oceáne severne od Novej Zeme, východne od Špicbergov a administratívne patrí do Archangeľskej oblasti. Súostrovie sa skladá zo 191 ľadom pokrytých ostrovov s celkovou rozlohou . Nemá žiadnych pôvodných obyvateľov ale nachádza sa tu niekoľko ruských sídiel. Obživou je mäso mrožov a tuleňov.
Svojou polohou je najsevernejším súostrovím v súvislosti s Euráziou. Najsevernejší bod súostrovia a Ruska je na myse Čeljuskin na Rudolfovom ostrove. Súostrovie je vzdialené iba 900 až od severného pólu.
Súostrovie pravdepodobne prvýkrát objavili nórski moreplavci Nils Fredrik Rønnbeck a Aidijärvi na škuneri Spidsbergen v roku 1865. Podľa záznamov sa plavili východne od Špicbergov až dosiahli novú zem, ktorú pomenovali Nordøst-Spitsbergen. Nie je známe či boli aj na brehoch súostrovia a na nové ostrovy sa skoro zabudlo. Oficiálny objav sa uskutočnil v roku 1873 Rakúsko-Uhorskou expedíciou na severný pól, ktorú viedli Julius von Payer a Karl Weyprecht. Súostrovie pomenovali na počesť cisára Františka Jozefa I. Pretože bola expedícia financovaná súkromnými zdrojmi a nie oficiálne, nebolo súostrovie nikdy súčasťou Rakúsko-Uhorska. V roku 1926 súostrovie obsadil Sovietsky zväz a osídlil ho vedeckým a vojenským personálom. Prístup na ostrov loďami je možný iba počas niekoľkých letných týždňov.
Renault Samsung SM3

Renault Samsung SM3 je automobil nižšej strednej triedy, ktorý vyrába kórejská automobilka Renault Samsung Motors.
Prvá generácia (B10).
Prvá generácia je založená na modeli Nissan Sunny/Bluebird G10. Vyrábať sa začal v septembri 2002 v Pusane. Má 4 verzie a 2 motorizácie: 1,5 l QG15DE a t 1,6 l s CVTC systémom QG16DE. Oba motory sú benzínové od Nissanu.
V roku 2006 bol SM3 uvedený ako Nissan Almera Classic v Ukrajine a Rusku. V rovnakom roku bol model uvedený v strednej a Južnej Amerike ako Nissan Almera, čím nahradil model Sentra po tom, ako sa stal automobilom strednej triedy.
Samsung SM3 sa predáva aj ako Nissan Sunny v krajinách Stredného východu a ako Renault Scala v Mexiku a Kolumbii.
V júli 2009 bol premenovaný na SM3 CE (Classic Edition). Produkcia prvej generácie bude pokračovať tak dlho, ako po nej bude dopyt.
Druhá generácia (L38).
Druhá generácia bola uvedená v apríli 2009 na Seoul Motor Show. Je to prakticky Mégane 2 so stupňovitou zadnou časťou, predáva sa aj ako Renault Fluence.
Chrám Narodenia Jána Krstiteľa (Nižný Novgorod)

Chrám Narodenia Jána Krstiteľa () je pravoslávny chrám v ruskom meste Nižný Novgorod na brehu rieky Volga.
História.
Cerkev patrí medzi najstaršie kamenné chrámy v meste. Terajšia stavba pochádza z roku 1683, ale na jej mieste stál starší chrám z 15. storočia. Vybudovaný je v tradičnom starorusko-byzantskom štýle. Bol niekoľkokrát prestavaný. V roku 1870 sa uskutočnila prestavby zvonice do dnešnej podoby. V roku 1937 komunisti chrám zatvorili a zmenili ho na školu pre športovcov - motocyklistov.
Súčasnosť.
Pravoslávnej cirkvi bol chrám vrátený na začiatku 90-tych rokov 20. storočia. Potreboval však rozsiahlu rekonštrukciu. Druhýkrát bol posvätený 4. novembra 2005.
Renault Samsung SM7

Renault Samsung SM7 je automobil vyššej strednej triedy, ktorý vyrába kórejská automobilka Renault Samsung Motors.
Je založený na platforme Nissan J31, ktorý sa používa aj v modeli Nissan Teana na ázijských trhoch a Nissan Maxima šiestej generácie. Uvedený bol v roku 2004.
K dispozícii je s motormi 2,3 l alebo 3,5 l Neo VQ V6, ktoré vyvinul Nissan.
Nová Zem

Nová Zem () je súostrovie v Severnom ľadovom oceáne na severe Ruska. Administratívne patrí do Archangeľskej oblasti. Pri sčítaní v roku 2002 žilo na ostrove 2 716 obyvateľov. Pôvodní obyvatelia Nenci sa živia najmä lovom tuleňov, medveďov a rybolovom. Súostrovie sa skladá z dvoch hlavných ostrovov Severný a Južný, ktoré sú rozdelené prielivom Matočkin, a z ostatných menších ostrovov. Nová Zem rozdeľuje Barentsovo a Karské more. Celková rozloha ostrovov je .
Počas Studenej vojny bola Nová Zem sovietskou vojenskou oblasťou s letiskom v južnej časti. Používalo sa ako taktické vojenské letisko a na zásobovanie blízkej nukleárnej skúšobnej oblasti. Práve tu v roku 1961 vybuchla najväčšia nukleárna zbraň Cár bomba. 
Životné prostredie.
Nová Zem je severnou časťou Uralu a vnútrozemie ostrova je skoro celé hornaté. Od pevninského Ruska oddeľuje súostrovie prieliv Karské vráta. Najvyšší vrchol dosahuje výšku . Severný ostrov pokrývajú ľadovce, Južný pokrýva tundra. Prírodné zdroje tvorí meď, olovo a zinok.
Prírodné podmienky na súostroví sú ovplyvnené severnou klímou ale oblasť napriek tomu podporuje diverznú biotu. Významným druhom je medveď biely, ktorého populácia v Barentsovom mori je geneticky rozdielna od ostatných subpopulácií medveďa bieleho.
Dejiny.
Historické zmienky o súostroví pochádzajú už z 11. storočia a sú spojené s osadníkmi z Novgorodu. Prvým Európanom, ktorý navštívil pôdu na súostroví, bol anglický moreplavec a objaviteľ Hugh Willoughby v roku 1553. Holandský moreplavec Willem Barents v roku 1594 Novú Zem oboplával. Počas rokov 1821 – 1824 bolo zmapované celé západné pobrežie. Prvá stála osada Malyje Karmakuly bola založená roku 1870 a do roku 1926 bola hlavným mestom. Od roku 1954 sa časť území obidvoch ostrovov používala ako hlavná sovietska jadrová strelnica.
Nukleárne testy.
V dôsledku vybudovania severnej novozemskej jadrovej strelnice bolo z ostrova vykázaných asi 100 tu pôvodne žijúcich rodín. Dňa 30. októbra 1961 tu bola odpálená Cár bomba – najničivejšia jadrová zbraň, ktorá kedy bola v histórii ľudstva použitá. Sila výbuchu dosiahla ekvivalent 57 Mt TNT. V rovnakom roku tu došlo k celkom 20 atmosférickým testom jadrových bômb a na súostroví bola nameraná najvyššia rádioaktivita. 
V období medzi 21. septembrom 1955 a 24. októbrom 1990 (do vyhlásenia dnešného moratória) bolo na Severnej strelnici uskutočnených 132 jadrových výbuchov: 87 v atmosfére (z toho 84 vo vzduchu), 1 podzemný (7. september 1957), 2 výbuchy nad vodou (27. októbra 1961 a 22. augusta 1962), 3 podvodné (21. september 1955, 10. september 1957, 23. september 1961) a tiež 42 podzemných jadrových výbuchov.
George Washington Bridge

George Washington Bridge je oceľový visutý most, ktorý preklenuje rieku Hudson River a spája tak Manhattan v New York City s Fort Lee v New Jersey. Mostom prebiehajú cesty Interstate 95 a U.S. Route 1/9. Od roku 1931 do 1937 bol najdlhším visutým mostom na svete, nahradil ho Golden Gate Bridge.
Most má dve podlažia spolu so 14 jazdnými pruhmi. Jeho vrchné podlažie má štyri jazdné pruhy v každom smere (svetlosť 4,3 m) a spodné tri pruhy v každom smere (svetlosť 4,1 m). Rýchlosť na moste je obmedzená na 70 km/h ale aj tak býva most preťažený s pravidelnými zápchami, najmä počas rannej a večernej špičky. Na každej strane vrchného podlažia sa nachádza chodník pre peších a bicykle. Most je dopravou najvyťaženejším mostom na svete. V roku 2005 prešlo 14 pruhmi na moste viac ako 107 000 000 automobilov. Aj podľa správcu a vlastníka mostu Port Authority of New York and New Jersey prejde mostom ročne 106 miliónov automobilov.
Most sa začal stavať v októbri 1927, pričom vrchné podlažie bolo otvorené 24. októbra 1931 a spodné 29. augusta 1962. Dĺžka mosta je 1 450 m a šírka 36 metrov. Nosné veže sú vysoké 184 metrov od hladiny rieky a v strednom mostnom poli svetlosť mostovky od hladiny 212 metrov. Hlavná visutá časť je dlhá 1 067 metrov a vedľajšie sú dlhé 186 metrov.
Siren Song of the Counter Culture

Siren Song of the Counter Culture je tretí štúdiový album americkej melodic hardcorovej skupiny Rise Against, vydaný dňa 10. augusta 2004. Je to prvý album skupiny, ktorý bol vydaný pod vydavateľstvom Geffen Records.
Album sa predával veľmi dobre, klavne vďaka úspešnému singlu „Swing Life Away“, ktorý dosiahol #12 v hitparáde "Billboard" Modern Rock Tracks a stal sa tak dovtedy najúspešnejším singlom skupiny. Na dobrých pozíciách sa umiestnili aj single „Give It All“ (#37), „Life Less Frightening“ (#33) a „Paper Wings“. Zatiaľčo album bol komerčne úspešný, dostal sa v rebríčku Billboard 200 iba na 136# na rozdiel od ďalších albumov "The Sufferer &amp; the Witness" (#10) a "Appeal to Reason" (#3). Album bol certifikovaný na zlato od RIAA a na platinu od CRIA.
Texty a výroba.
"Siren Song of the Counter Culture" bol nahrávaný v roku 2004 v Plumper Mountain Sound v Gibsons, Britská Kolumbia a The Warehouse Studio vo Vancouveri s producentom Garthom Richardsonom.
Zoznam skladieb.
Hudbu vytvorila Rise Against, texty napísal Tim McIlrath.
B. B. King

Riley B. King (* 16. september 1925, Itta Bena, Mississippi, USA – † 14. máj 2015, Las Vegas, Nevada), známy ako B. B. King bol americký bluesový gitarista, spevák a skladateľ. 
Jeho kariéra začala v roku 1949 v spoločnosti RPM Records v Los Angeles. Producentom viacerých jeho raných nahrávok bol Sam Phillips, ktorý neskôr založil spoločnosť Sun Records. Pracoval ako DJ v Memphise, kde dostal prezývku „Beale Street Blues Boy“, neskôr skrátenú na B. B.
V 50. rokoch sa stal jedným z najvýznamnejších muzikantov v oblasti Rhythm &amp; Blues. Na pôsobivom zozname hitov z jeho dielne nechýbajú piesne ako „You Know I Love You“, „Woke Up This Morning“, „Please Love Me“, „When My Heart Beats like a Hammer“, „Whole Lotta Love“, „Bad Luck“, „Sweet Little Angel“, „On My Word of Honor“, a „Please Accept My Love“. V roku 1962 King podpísal zmluvu so spoločnosťou ABC-Paramount Records. V novembri 1964 nahral album "Live at the Regal" pri vystúpení v chicagskom divadle Regal Theater.
King získal Grammy Award za remake piesne Raya Hawkinsa "The Thrill Is Gone". Pieseň sa stala hitom ako R&amp;B, tak aj popových hitparád, čo bolo pre umelca hrajúceho rhythm &amp; blues ojedinelé. Táto pieseň navyše skončila na 193. mieste v rebríčku 500 najlepších skladieb všetkých čias. Veľkú popularitu si King vyslúžil tiež vďaka tomu, že v roku 1969 zahajoval očakávané turné „American Tour“ skupiny The Rolling Stones. Úspechy nasledovali i v rokoch sedemdesiatych s piesňami ako „To Know You Is to Love You“ a „I Like to Live the Love“. V rokoch 1951 až 1985 sa Kingove piesne objavili v R&amp;B hitparádach celkom sedemdesiatštyri krát.
Alan Baker

Alan Baker (* 19. august 1939, Londýn, Spojené kráľovstvo† 4. február 2018, Cambridge) bol anglický matematik. 
Je známy predovšetkým vďaka práci v teórii čísel, najmä v teórii transcendentných čísel a diofantických rovníc. V roku 1970 dostal Fieldsovu medailu.
Bol členom Royal Society, "Indian National Science Academy", od roku 1998 Academia Europaea. a od roku 2012 American Mathematical Society
Gerd Faltings

Gerd Faltings (* 28. júl 1954, Gelsenkirchen, Nemecko) je nemecký matematik. Je známy predovšetkým vďaka práci v algebraickej geometrii. V roku 1986 dostal Fieldsovu medailu za dôkaz Mordellovej domnienky.
Daniel O’Connell

Daniel O'Connell (ír. "Dónal Ó Conaill"; * 6. august 1775, Cahersiveen, Írsko - † 15. máj 1847, Janov, Taliansko) bol írsky politik a národný dejateľ prvej polovice 19. storočia, známy aj ako "osloboditeľ" ("The Liberator") a "emancipátor" ("The Emancipator"). Aktívne sa zasadzoval za tzv. katolícku emancipáciu - právo pre katolíkov byť volený do parlamentu a za zrušenie tzv. Aktu únie, ktorý hovoril o spojení Írska s Veľkou Britániou.
The Sufferer &amp; the Witness

The Sufferer &amp; The Witness je štvrtý štúdiový album americkej melodic hardcorovej skupiny Rise Against. Album bol vydaný 4. júla 2006. Bol druhým vydaným albumom vydavateľstvom Geffen Records po albume "Siren Song of the Counter Culture". Predalo sa 48 000 kópií albumu v prvom týždni a dosiahol #10 v hitparáde Billboard 200. Album bol certifikovaný na zlato od RIIA a na platinu od CRIA.
Písanie a produkcia.
Po úspechu svojho debutového albumu v rámci vydavateľstva Geffen Records, "Siren Song of the Counter Culture" a singla Swing Life Away sa skupina vrátila do štúdia v januári 2006 aby nahrala svoj štvrtý štúdiový album. Skupina písala texty a nápady už počas turné "Siren Song of the Counter Culture tour" a v decembri 2005 mala kompletných päť piesní. V decembri 2005 bolo oznámené, že Bill Stevenson by produkoval nadchádzajúci album v štúdiu Blasting Room vo Fort Collins v Colorade. Predprodukcia začínala v januári 2006 v Chicagu. Album bol nahraný v štúdiu Blasting Room výrobcami Billom Stevensonom a Jasonom Livermorom počas 12 týždňov medzi januárom a aprílom 2006. Album bol mixovaný Chrisom Lord-Algem v Los Angeles, a výroba bola ukončená v apríli 2006.
Zoznam skladieb.
Hudbu vytvorila Rise Against. Všetky texty napísal Tim McIlrath.
Tuš

Tuš je stála, najčastejšie čierna farba, ktorá sa používa na písanie, technické kreslenie, kresbu alebo maľbu.
Zloženie.
Tradičný tuš tvorí suspenzia sadzí (amorfný uhlík) vo vode, do ktorej sa môžu pridať spojivá ako želatína alebo šelak.
História.
Čína.
V Číne sa používal od 12. storočia pred Kr. tuš vyrobený zo spáleného materiálu, rastlinných farbív alebo z minerálnych surovín ako grafit alebo cinabarit. Moderný tuš zložený zo sadzí so živočíšnymi spojivami sa našiel pri archeologických vykopávkach hrobiek z konca Obdobia bojujúcich štátov približne z roku 256 pred Kr.
Čínsky tuš sa pripravoval ako hustá pasta, ktorá sa lisovala do formy tyčiniek a nechávala sa vyschnúť. Povrch tyčiniek sa zdobil kresbami alebo nápismi.
India.
V Indii sa tuš pod menom "masi" používal od 4. storočia pred Kr. na písanie dokumentov písmom charoští. V južnej Indii sa na písanie používala špicatá ihla. Sadze (uhlík) na výrobu tušu sa získaval pálením kostí, smoly alebo dechtu.
Ženská štvorhra na US Open 2010

Ženská štvorhra na US Open 2010 sa hrá ako súčasť US Open 2010 od 30. augusta do 13. septembra 2010. 
Nasadenie.
"Nižšie je zoznam nasadených hráčok. V zátvorkách je kolo, v ktorom vypadli."
Swing Life Away

„Swing Life Away“ je skladba americkej melodic hardcorovej a hardcore punkovej skupiny Rise Against z ich albumu "Siren Song of the Counter Culture". Pôvodne napísaná skladba Timom McIlrathom a Neilom Hennessym sa odlišuje od ostatných skladieb Rise Against pretože bola hraná a nahraná akusticky. Texty sú optimistickejšie a hovoria o spokojnosti s nie celkom perfektným životom, aj keď skupina udržiava v textoch svoje charakteristické témy ako vlastné analýzy a nádej. Na show na Festival Hall v Melbourne, McIlrath uviedol, že pieseň bola napísaná o dobrých priateľoch skupiny, ktorí skupine pomohli keď bola menej známa.
Prehľad výkonnosti.
Skladba „Swing Life Away“ dosiahla #12 v hitparáde Billboard Modern Rock a bol to ich jediný úspešný singel, kým nevydali „Prayer of the Refugee“ v roku 2006.
Palau (rozlišovacia stránka)

Palau môže byť